Document ID: 31996R0586

KOMISSION ASETUS (EY) N:o 586/96,
annettu 1 päivänä huhtikuuta 1996,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 344/96 (2), ja erityisesti sen 9 artiklan,
sekä katsoo, että
yhdistetyn nimikkeistön yhdenmukaisen soveltamisen varmistamiseksi on aiheellista selventää ilmaisuja `pujopaita` ja `liivit` yhdistetyn nimikkeistön 61 ryhmän 3 huomautuksen b kohdassa; sen vuoksi on tarpeen täydentää yhdistetyn nimikkeistön 61 ryhmän 1 lisähuomautusta; asetuksen (ETY) N:o 2658/87 liite I on näin ollen muutettava,
tullikoodeksikomitean tariffi- ja tilastonimikkeistöjaosto ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liitteessä I olevan 61 ryhmän 1 lisähuomautuksen toinen alakohta seuraavasti:
"Tällöin
- käytetty kangas voi olla valkaisematon, valkaistu, värjätty, erivärisistä langoista valmistettu tai painettu,
- pujopaidat ja liivit luokitellaan yhdistelmäasun osiksi, jos alavartalon peittäväksi vaatekappaleeksi suunnitellussa yhdistelmäasun osassa ei ole resoria ja jos pujopaidoissa ja liiveissä on välittömästi neulonnan yhteydessä syntynyt resori eikä kiinni ommeltu resori."
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä huhtikuuta 1996.

Labels: 3
1